
1. [bookmark: _Toc205924683][bookmark: _Toc335201954][bookmark: _Toc147739116]BENDRA INFORMACIJA
1.1. Perkančioji organizacija – Biudžetinė įstaiga Lietuvos nacionalinis dramos teatras, juridinio asmens kodas 190753924 adresas Gedimino pr. 4, 01103 Vilnius, darbo laikas Pirmadieniais–Ketvirtadieniais: 8.00–17.00; Penktadieniais: 8.00–15.45 (pietų pertrauka: 12.00–12.45). Perkančioji organizacija nėra PVM mokėtojas.
1.2. Pirkimas neatliekamas naudojantis centralizuotų pirkimų katalogu, nes CPO kataloge šių darbų nėra.
1.3.  Perkančioji organizacija nerezervuoja teisės dalyvauti pirkime.
1.4. Stebėtojai dalyvauti Komisijos posėdžiuose nėra kviečiami.
1.5. Atliekamas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ XII skyriaus 15.4 punktu. Aplinkos apaugos kriterijai nustatyti Konkurso sąlygų 4 priede „Reikalavimai tiekėjų kvalifikacijai“ 
1.6. Išankstinis skelbimas apie pirkimą nebuvo paskelbtas.
1.7. Pirkime perkančioji organizacija nenumato skelbti pranešimo dėl savanoriško ex ante skaidrumo.
1.8. Pirkime neleidžiama pateikti alternatyvių pasiūlymų. 
1.9. Bendrosios pirkimo sąlygos yra neatskiriama šių pirkimo sąlygų dalis.
1.10. Teatras, atlikdama šį Pirkimą, taiko pagreitintas procedūras.

[bookmark: _Ref39426332][bookmark: _Ref39426338][bookmark: _Toc205924684]2. PIRKIMO OBJEKTAS
2.1 Perkančioji organizacija numato įsigyti – Investicijų projekto ,,Lietuvos nacionalinio dramos teatro pastato Vilniuje, Gedimino pr. 4, rekonstravimas" 5 etapas, kurio metu bus perplanuojamos – rekonstruojamos esamos patalpos pagal pateikiamo „Lietuvos nacionalinio dramos teatro Gedimino pr. 4, Vilniuje, rekonstravimo projektas“ techninio projekto (toliau – Techninis projektas) sprendinius. 
2.2 Pagrindinė sutartis su Tiekėju bus pasirašoma tik gavus finansavimą iš Valstybės investicijų programos.
2.3 Darbų vykdymo vieta – Gedimino pr. 4, Vilnius. 
2.4 Darbų atlikimo terminas – 3 mėnesiai nuo pagrindinės sutarties įsigaliojimo dienos. 
2.5 Į Garantinio laikotarpio prievolių įvykdymo užtikrinimo dokumentą turi būti įtraukiama ir eksplotuojamo stogo, kuris buvo įrengtas ankstesniame etape, garantija tos dalies, kurioje bus atliekami rangos darbai..
2.6 Pirkimo objektas į dalis neskaidomas:. Darbo projekto įsigijimas pagal jau parengtą techninį projektą kartu su rangos darbais, leidžia rangovui parengti operatyviai sprendinių detalizavimą/tikslinimą kultūros paveldo statinyje. Įvertinus tai, kad numatomas 3 mėnesių darbų atlikimo terminas, svarbus operatyvumas ir paslaugų/darbų teikimo koordinavimas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede „Įkainuotas veiklų sąrašas“ ir 2 priede  „Reikalavimai darbų atlikimo grafikui“. 
2.7 Jeigu apibūdinant pirkimo objektą dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.8 Jeigu apibūdinant pirkimo objektą dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 

[bookmark: _Toc205924685][bookmark: _Ref39427921][bookmark: _Ref39427927][bookmark: _Ref39740354]3. SUSITIKIMAI SU TIEKĖJAIS IR OBJEKTO APŽIŪRA
3.1. Perkančioji organizacija nerengs susitikimo su tiekėjais dėl pirkimo sąlygų paaiškinimo.
3.2. Perkančioji organizacija nerengs objekto apžiūros.

[bookmark: _Ref39473754][bookmark: _Ref39473761][bookmark: _Ref39474188][bookmark: _Toc205924686]4. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI
[bookmark: _Hlk41039660]4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 4 priede. 
4.2. Tiekėjams nustatomi kvalifikacijos reikalavimai ir jų atitiktį patvirtinantys dokumentai nurodyti specialiųjų pirkimo sąlygų 4 priede. 

[bookmark: _Toc205924687]5.REIKALAVIMAI, SUSIJĘ SU NACIONALINIU SAUGUMU 
5.1. Pirkimui netaikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta specialiųjų pirkimo sąlygų 7 priede. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
5.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais. 
5.3.Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-6 punktuose nurodytų sąlygų. Tiekėjas/ūkio subjektai, kurių pajėgumais tiekėjas remiasi kartu su pasiūlymu turi pateikti laisvos formos atitikties deklaraciją dėl atitikties VPĮ 45 straipsnio 21 dalies 1, 2, 3 ir 6 punktams.
5.4. Perkančiajai organizacijai kilus abejonių dėl tiekėjo laisvos formos deklaracijoje nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.

[bookmark: _Ref39666794][bookmark: _Ref39666796][bookmark: _Toc205924688]6. SPECIALIEJI REIKALAVIMAI PASIŪLYMŲ RENGIMUI IR PATEIKIMUI
6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
6.1.1. tiekėjo pasirašytas pasiūlymas, parengtas pagal specialiųjų pirkimo sąlygų 3 priede pateiktą pasiūlymo formą;
6.1.2. užpildytą specialiųjų pirkimo sąlygų 1 priedą „Įkainotų veiklų sąrašą“;
6.1.3. užpildytą specialiųjų sąlygų 2 priedą „Reikalavimai darbų atlikimo grafikui“;
6.1.4. užpildytas EBVPD (specialiųjų pirkimo sąlygų 10 priedas). Pasirašydamas pasiūlymą, tiekėjas patvirtina ir EBVPD tikrumą;
6.1.5. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
6.1.6. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
6.1.7. pasiūlymo galiojimą užtikrinantis dokumentas;
6.1.8. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį ir kad sutinka darbų atlikimo grafike jam priskirtus darbus atlikti nurodytais terminais;
6.1.9.  jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime ir kad sutinka darbų atlikimo grafike jam priskirtus darbus atlikti nurodytais terminais;
6.1.10. dokumentai, patvirtinantys, kad ūkio subjektas, kurio pajėgumais tiekėjas remiasi, atsižvelgdamas į specialiųjų pirkimo sąlygų 4 priede nustatytus ekonominio ir finansinio pajėgumo reikalavimus, kartu su tiekėju įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo (jei perkančioji organizacija kelia tokius kvalifikacijos reikalavimus ir reikalauja prisiimti solidarią atsakomybę); 
deklaraciją apie rangovo teikimo valstybę ar teritoriją (Specialiųjų sąlygų 7 priedas);
6.1.11.  dokumentus, pagrindžiančius, kad tiekėjas atitinka reikalavimus tiekėjų kvalifikacijai (nustatytus pirkimo specialiųjų sąlygų 4 priede). Šių dokumentų bus prašoma pateikti tik iš galimo laimėtojo;
deklaraciją dėl rangovo atsakingų asmenų (specialiųjų sąlygų 8 priedas). Šių dokumentų bus prašoma pateikti tik iš galimo laimėtojo.
6.2. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.2.1 pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
6.2. Pasiūlymas turi būti parengtas, lietuvių arba anglų kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
6.3. Bendra pasiūlymo kaina (sąnaudos) su PVM  turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.
6.4. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 

7. [bookmark: _Toc91497102][bookmark: _Toc91497103][bookmark: _Toc91497104][bookmark: _Toc91497105][bookmark: _Toc91497106][bookmark: _Ref39430768][bookmark: _Ref39430779][bookmark: _Toc205924689]PASIŪLYMO GALIOJIMO UŽTIKRINIMAS
7.1. Tiekėjas privalo užtikrinti savo pasiūlymo galiojimą ne mažesne kaip 30000,00 Eur suma Teatrui išduota pirmo pareikalavimo neatšaukiama besąlygine priimtino turinio Banko garantija (Banko išduotoms garantijoms turi būti taikoma Lietuvos Respublikos teisė ir Tarptautinių prekybos rūmų patvirtintos taisyklės – „The ICC Uniform rules for demand guarantees“ (Leidinio Nr. 758).  
Kartu su Banko išduotoms garantijoms tiekėjas turi pateikti ir apmokėjimą patvirtinančio dokumento kopiją, įrodančią, kad draudimo įmoka už šį išduotą pasiūlymo garantiją yra sumokėta.
7.2. Dalyvis netenka pasiūlymo galiojimo užtikrinimo esant bent vienai šių sąlygų:
7.2.1. tiekėjas atšaukia arba pakeičia savo pasiūlymą pasiūlymo galiojimo laikotarpiu;
7.2.2. laimėjęs pirkimą tiekėjas:
7.2.2.1. vengia arba atsisako pasirašyti sutartį per Teatro nurodytą terminą;
7.2.2.2. vengia arba atsisako pateikti sutarties įvykdymo užtikrinimą ar kitą su sutarties įsigaliojimu siejamą dokumentą per sutartyje nustatytą terminą.
7.3. Prieš pateikdamas užtikrinimą patvirtinantį dokumentą, dalyvis gali prašyti perkančiosios organizacijos patvirtinti, kad ji sutinka priimti jo siūlomą užtikrinimą patvirtinantį dokumentą. Tokiu atveju  perkančioji organizacija atsako dalyviui ne vėliau kaip per specialiųjų pirkimo sąlygų 9 priede nustatytą terminą. Šis patvirtinimas iš perkančiosios organizacijos neatima teisės atmesti pasiūlymo galiojimo užtikrinimo gavus informacijos, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų  perkančiajai organizacijai arba kitiems ūkio subjektams, ar netinkamai juos vykdė.
7.4. Perkančioji organizacija gali prašyti dalyvius pratęsti pasiūlymo galiojimo užtikrinimo laiką iki konkrečiai nurodytos datos.
7.5. Pasiūlymo galiojimo užtikrinimas dalyviui grąžinamas (arba atsisakoma teisių į jį) per specialiųjų pirkimo sąlygų 9 priede nustatytą terminą įvykus bent vienai iš šių sąlygų:
7.5.1. pasibaigia pasiūlymų užtikrinimo galiojimo laikas ir dalyvis jo nepratęsia ir (ar) nepateikia naujo pasiūlymo galiojimo užtikrinimą patvirtinančio dokumento (jeigu jo reikalaujama);
7.5.2. įsigalioja pasirašyta sutartis;
7.5.3. nutraukiamos pirkimo procedūros.

8. [bookmark: _Ref39485250][bookmark: _Ref39485258][bookmark: _Ref39667303][bookmark: _Ref39667308][bookmark: _Toc205924690]PASIŪLYMŲ VERTINIMAS
[bookmark: _Hlk91157291]8.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 3 priede. 
8.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje, kuriam bus pasiūlyta sudaryti preliminariąją sutartį.
8.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: 
8.3.1 specialiųjų pirkimo sąlygų 3 priedas „Pasiūlymas dėl Lietuvos nacionalinio dramos teatro rekonstrukcijos ir tvarkybos darbų V etapo pirkimo“;
8.3.2. specialiųjų pirkimo sąlygų 1 priedas „Įkainotų veiklų sąrašą“;
8.3.3. specialiųjų sąlygų 2 priedas „Reikalavimai darbų atlikimo grafikui“;
8.3.4. Perkančioji organizacija atmes tiekėjo pasiūlymą, jeigu nustatys, kad specialiųjų sąlygų 2 priede „Reikalavimai darbų atlikimo grafikui“ yra neatitikimų ar nukrypimų nuo pateiktos informacijos įkainuotame veiklų sąraše;
8.3.5. Perkančioji organizacija atmes tiekėjo pasiūlymą, jeigu specialiųjų sąlygų 2 priede „Reikalavimai darbų atlikimo grafikui“ darbų atlikimas bus nurodytas ilgesnis nei 3 mėnesiai arba nurodyti darbai akivaizdžiai prieštarauja darbų atlikimo technologiniams sprendiniams, nekoreliuoja su darbų atlikimo eiliškumu. 

9. [bookmark: _Ref39425999][bookmark: _Ref39426005][bookmark: _Toc205924691][bookmark: _Hlk205924497]SUTARTIES SUDARYMAS
[bookmark: _Hlk164602950]9.1. Ši pirkimo procedūra atliekama siekiant sudaryti preliminariąją sutartį. Preliminarioji sutartis bus sudaroma su vienu tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Tvarka, kurios laikantis pagal šią preliminarią sutartį bus sudaroma Pagrindinė darbų sutartis, pateikiama specialiųjų pirkimo sąlygų 5 priede „Preliminariosios sutarties projektas“. Pagrindinė darbų sutartis sąlygos pateikiamos specialiųjų pirkimo sąlygų 5.1. priede „Pagrindinė darbų sutartis projektas“.

10. [bookmark: _Toc205924692]PRIEDAI
Pirkimo sąlygų 1 priedas Įkainotų veiklų sąrašą 
Pirkimo sąlygų 2 priedas Reikalavimai darbų atlikimo grafikui 
Pirkimo sąlygų 3 priedas Pasiūlymo forma
Pirkimo sąlygų 4 priedas Tiekėjų kvalifikacijos reikalavimai su priedais
Pirkimo sąlygų 5 priedas Preliminariosios sutarties projektas su priedais
Pirkimo sąlygų 6 priedas Atviro konkurso bendrosios sąlygos 
Pirkimo sąlygų 7 priedas Laisvos formos deklaracija apie Rangovo teikimo valstybę ar teritoriją_NEAKTUALUS
Pirkimo sąlygų 8 priedas Deklaracija dėl rangovo atsakingų asmenų_NEAKTUALUS
Pirkimo sąlygų 9 priedas Terminai
Pirkimo sąlygų 10 priedas EBVPD
Pirkimo sąlygų 11 priedas Techninis projektas
_______

